VENDIM
Nr. 68, datë 19.12.2019

PËR MIRATIMIN E TARIFAVE TË SHËRBIMIT TË FURNIZIMIT ME UJË DHE LARGIMIN E UJËRAVE TË NDOTURA PËR SHOQËRINË UJËSJELLËS-KANALIZIME VORË SHA

Në mbështetje të neneve 13, 14, 21 dhe 22, të ligjit nr. 8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, i ndryshuar (ligji nr. 8102), vendimit të Komisionit Kombëtar Rregullator nr. 39, datë 9.12.2015 “Për miratimin e politikës tarifore për shërbimin e furnizimit me ujë dhe largimit e përpunimit të ujërave të ndotura” (vendimi nr. 39), vendimit të Komisionit Kombëtar Rregullator nr. 40, datë 9.12.2015 “Për miratimin e dokumentacionit mbështetës për miratimin e tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 40), vendimit të Komisionit Kombëtar Rregullator nr. 41, datë 9.12.2015 “Për miratimin e procesit të miratimit të tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 41), vendimit të Komisionit Kombëtar Rregullator nr. 42, datë 9.12.2015 “Për miratimin e metodologjisë për vendosjen e tarifave për shërbimin e furnizimit me ujë dhe largim e përpunimin e ujërave të ndotura” (vendimi nr. 42), 

Komisioni Kombëtar Rregullator,

në mbledhjen e datës 19.12.2019 pasi shqyrtoi dokumentacionin e paraqitur nga Drejtoria Tekniko-Ekonomike mbi kërkesën e Ujësjellës-Kanalizime Vorë sh.a. për miratimin e tarifave të shërbimit të furnizimit me ujë dhe kanalizime,

VËREN SE:

[bookmark: _GoBack]Shoqëria Ujësjellës-Kanalizime Vorë (UK Vorë), me shkresë nr. 577 prot., datë 26.6.2018, me lëndë “Kërkesë për nivel të ri tarife për shërbimin e furnizimit me ujë dhe largimin (kanalizime) e ujërave të ndotura” ka paraqitur kërkesën pranë Entit Rregullator të Sektorit të Furnizimit me Ujë dhe Largimit e Përpunimit të Ujërave të Ndotura (ERRU) për ndryshimin e tarifave në zonën e shërbimit për të tria kategoritë e konsumatorëve të shoqëruar me dokumentacionin sipas përcaktimeve të parashikuara në ligjin nr. 8102 dhe vendimin nr. 40. 
[bookmark: _Hlk14333638]1. Komisioni Kombëtar Rregullator (KKRR) pasi e gjeti paraqitjen e kërkesës për vendosjen e tarifave të shërbimit të furnizimit me ujë dhe largimin e ujërave të ndotura dhe tarifë fikse të shoqërisë UK Vorë në përputhje me përcaktimet dhe procedurën e parashikuar në vendimin nr. 40, me vendimin 5, datë 1.2.2019 vendosi fillimin e procedurës për shqyrtimin e aplikimit për propozimin e bërë nga UK Vorë për nivelin e ri tarifor për shërbimet UK për të gjithë zonën e riorganizuar të shërbimit në zbatim të VKM-së nr. 63, datë 27.1.2016 “Për riorganizimin e operatorëve që ofrojnë shërbimin e furnizimit me ujë, grumbullimin, largimin dhe trajtimin e ujërave të ndotura”.
2. Ujësjellës-Kanalizime Vorë në dokumentacionin e paraqitur pranë ERRU-së me shkresë nr. 577 prot. datë 26.6.2018 “Kërkesë për nivel të ri tarife për shërbimin e furnizimit me ujë dhe largimin (kanalizime) e ujërave të ndotura” propozon ndryshim të nivelit tarifor për të tri kategoritë e konsumatorëve sipas tabelës së mëposhtme:
Tabela me tarifat aktuale dhe të propozuara nga Shoqëria sipas kategorisë së konsumatorëve
	Kategoria e konsumatorëve
	Tarifat aktuale
	Tarifat e propozuara
	Diferenca

	a. Për shërbimin e furnizimit me ujë
	(lekë/m3)
	(lekë/m3)
	(lekë/m3)

	1. Klientë familjarë  
	65
	80
	+15

	2. Klientë publikë
	140
	150
	+10

	3. Klientë privatë  
	155
	190
	+35

	4. Furra buke
	95
	-
	-

	5. Klientë të veçantë
	170
	-
	-

	b. Për shërbimin e largimit të ujërave të ndotura
	(lekë/m3)
	(lekë/m3)
	(lekë/m3)

	1. Klientë familjarë  
	11
	18
	+7

	2. Klientë publikë  
	30
	50
	+20

	3. Klientë privatë  
	35
	50
	+15

	4. Furra buke
	13
	-
	-

	5. Klientë të veçantë
	40
	-
	-

	c. Tarifë fikse shërbimi
	
	
	

	1. Klientë familjarë  
	200
	250
	+50

	2. Klientë publikë  
	200
	250
	+50

	3. Klientë privatë  
	200
	250
	+50

	4. Furra buke
	200
	250
	+50

	5. Klientë të veçantë
	200
	250
	+50


[bookmark: _Hlk14334346]
[bookmark: _Hlk18486285]3. Në aplikimin aktual, duke marrë si referencë vitin e mbyllur 2018, referuar tarifave të reja të propozuara shoqëria ka përcaktuar edhe objektivat që do të realizohen në vitin e ardhshëm. Treguesit kryesorë të performancës për vitet 2018, 2019 dhe objektivat për vitin 2020 jepen në tabelën e mëposhtme:
	[bookmark: _Hlk535480858]Treguesit e performancës
	Njësia
	Treguesit e performancës sipas Shoqërisë

	
	
	Viti 2018
(i mbyllur)
	Viti 2019
(i pritshëm)
	Objektivat
Viti 2020

	Uji pa të ardhura
	%
	70.4
	67.2
	66

	Mbulimi i kostove O&M
	%
	88
	84.4
	91.3

	Mbulimi i kostove totale
	%
	85
	82
	89

	Niveli i matjes
	%
	65
	74
	75

	Vazhdimësia e FU
	orë/ditë
	5
	6
	8

	Efikasiteti i stafit (staf/1000/lidhje)
	nr.
	8.2
	10.8
	10.1

	Mbulimi me ujë
	%
	54.4
	55.5
	56.7

	Mbulimi me KUN
	%
	53.2
	54.2
	55.7

	Norma e arkëtimit korrente
	%
	79
	80
	83

	Norma e arkëtimit e përgjithshme
	%
	92
	96
	96


[bookmark: _Hlk18486201]Treguesit kryesorë të performancës sipas Shoqërisë 

4. Shoqëria në relacionin e saj e justifikon nevojën e ndryshimit të tarifave duke dhënë argumentet e mëposhtme:
- Pas riorganizimit të shoqërisë aplikon për ndryshimin e nivelit tarifor në zbatim të VKM-së nr. 63, datë 27.1.2016 “Për riorganizimin e operatorëve që ofrojnë shërbimin e furnizimit me ujë të pijshëm, grumbullimin, largimin dhe trajtimin e ujërave të ndotura”.
- Shoqëria nuk arrin të mbulojë kostot e operimit dhe të mirëmbajtjes dhe nëpërmjet nivelit tarifor të propozuar synon përmirësim të tij me rreth 3% krahasuar me vitin e mbyllur 2018.
- Shoqëria nuk ka një plan biznesi të mirëstrukturuar, por operon nëpërmjet një plani financiar për periudhën 2017–2020. Nisur nga analiza kosto-përfitim e rezultateve financiare 2017 (pjesërisht) dhe 2018, si dhe nevojës për kryerjen e investimeve afatgjata, UK Vorë ka kërkuar rishikim të strukturës së tarifave për të gjitha kategoritë e konsumatorëve, me qëllim arritjen e objektivave për përmirësimin e cilësisë së shërbimit.
- Konstatohet se për vitin 2018 shoqëria ka një nivel të lartë të ujit pa të ardhura 70.4%.  UK Vorë ka nivel të ulët të mbulimi me shërbimet e furnizimit me ujë (54.4%) dhe atë të KUN-it (53.2%) dhe synimi është përmirësimi i nivelit të këtyre treguesve.
- Nëpërmjet një plan veprimi për arkëtimin e detyrimeve të prapambetura shoqëria synon përmirësimin e normës së arkëtimit korrente, por dhe atë të përgjithshme me synimin rritjen e likuiditeteve të shoqërisë. 
5. ERRU-ja, gjatë procesit të analizës teknike ekonomike sipas metodologjisë së llogaritjes së tarifave të përcaktuar në vendimin nr. 42, ka kërkuar nga UK Vorë informacion shtesë, si dhe verifikim të saktësisë së të dhënave, të cilat janë vënë në dispozicion.
6. ERRU-ja, në vlerësimin e tarifave të propozuara dhe treguesve të performancës, si dhe në analizën ekonomike financiare, ka marrë në konsideratë përmbushjen nga ana e UK Vorë të:
a) kërkesave të ligjit nr. 8102, si dhe të akteve nënligjore dhe kuadrit rregullator në fuqi, në mënyrë të veçantë mbrojtjen e konsumatorëve nga çmimet monopol;
b) kërkesave të ligjit nr. 9121, datë 28.7.2003 “Për mbrojtjen e konkurrencës”, të ndryshuar (ligji nr. 9121), për mos lejimin e abuzimit me pozitën dominuese në treg të ndërmarrjes nëpërmjet vendosjes, në mënyrë të drejtpërdrejtë ose të tërthortë, të çmimeve të padrejta të shitjes apo e kushteve të tjera të tregtimit;
c) kërkesave të ligjit nr. 9902, datë 17.4.2008 “Për mbrojtjen e konsumatorëve”, të ndryshuar (ligji nr. 9902);
[bookmark: _Hlk526152854]d) orientimin drejt mbulimit të kostove O&M pasi aktualisht shoqëria bën pjesë në grupin e shoqërive që tentojnë mbulimin e këtyre kostove;
e) tarifat e propozuara nga operatori të jenë në përputhje të plotë me parimin ligjor rregullator mbi përballueshmërinë, sipas të cilit tarifat duhet të jenë të përballueshme;
f) tarifat e propozuara nuk sjellin për pasojë efekte negative në mjedis nga veprimtaria e operatorit në zonën e shërbimit që ato do të aplikohen;
g) propozimin për ndryshimin e tarifave nga shoqëria, ERRU-ja e gjen të justifikuar, por jo në nivelin e propozuar nga shoqëria, kjo referuar analizës tekniko-ekonomike, si dhe realizimit të objektivave të performancës të përcaktuara në aplikimin paraardhës.
7. ERRU-ja, në bazë të analizës, verifikimeve dhe komunikimit me stafin drejtues të shoqërisë i konsideron të arritshëm objektivat mbi treguesit e performancës dhe për këtë rekomandon:
a) shoqëria duhet të hartojë plan biznesin 5-vjeçar si shoqëri e re e krijuar në kuadër të zbatimit të reformës territoriale sipas VKM-së nr. 63; 
b) saktësia e informacionit është pikënisje për një analizë dhe gjykim të drejtë nga ERRU-ja,  prandaj dhe UK Vorë në aplikimin e radhës duhet të jetë korrekte me shifrat dhe informacionin e vënë në dispozicion;
c) detyrimisht shoqëria duhet të mbajë kostot të ndara për secilin shërbim që ofron;
d) të hartojë bilancin e ujit sa më real, në të gjithë nën zërat e tij, duke angazhuar stafin që çdo komponent që përbën këtë bilanc të jetë i monitoruar gjatë gjithë vitit, të mbajë evidenca mbi sasitë e ujit që nuk maten, mbi sasitë e ujit që falen etj.;
e) të hartojë planin e masave për reduktimin e humbjeve të ujit;
f) të eliminojë humbjet e ujit që shkaktohen nga rrjedhjet në linjat e transmetimit (nga stacioni i pompave deri në depo) pasi zënë dhe përqindjen më të lartë të humbjeve totale;
g) të marrë masa për eliminimin e humbjeve të ujit për shkak të rrjedhjeve në rrjetin e shpërndarjes;
h) të evidentojë në terren numrin e klientëve;
i) të riparojë në kohë defektet e shumta në rrjet, si dhe të vlerësojë sasinë e ujit që humbet para dhe gjatë riparimit;
j) të hartojë inventarin e aseteve me informacionin për datat kur janë instaluar dhe të gjitha të dhënat e tyre (materialin, dimensionet, gjatësitë etj.).
[bookmark: _Hlk8043173]Komisioni Kombëtar Rregullator, pasi vlerësoi tarifat e propozuara nga operatori mbi bazën e Metodologjisë të miratuar me vendim nr. 42, datë 9.12.2015 “Për miratimin e metodologjisë për vendosjen e tarifave për shërbimin e furnizimit me ujë dhe largim e përpunimin e ujërave të ndotura” si dhe akteve të tjera rregullatore që lidhen me të, arrin në konkluzionin se tarifat e propozuara sipas analizës së kryer janë të bazuara dhe në zbatim të kritereve ligjore referuese lidhur me kostot e pranueshme dhe të justifikuara si dhe përballueshmërinë, nuk janë të padrejta dhe të vendosura në kushtet e abuzimit me pozitën dominuese në treg të operatorit ekonomik në kuptim të ligjit nr. 9121, “Për mbrojtjen e konkurrencës”, të ndryshuar, dhe ligjin nr. 9902 “Për mbrojtjen e konsumatorëve”, për gjithë sa më sipër, në zbatim të neneve 13, 14 dhe 22, të ligjit nr. 8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, i ndryshuar,

VENDOSI:

1. Miratimin e tarifave për shoqërinë Ujësjellës-Kanalizime Vorë si më poshtë:
	[bookmark: _Hlk18485605]Kategoria
	Tarifat sipas vendimit në zonën e shërbimit

	Tarifë volumetrike për furnizimin me ujë
	Lekë/m3

	Konsumatorë familjarë 
	65

	Konsumatorë publikë
	140

	Konsumatorë privatë
	155

	Tarifë volumetrike për KUN
	Lekë/m3

	Konsumatorë familjarë
	15

	Konsumatorë publikë
	30

	Konsumatorë privatë
	35

	Tarifë fikse
	Lekë/muaj/lidhje

	Konsumatorë familjarë
	200

	Konsumatorë publik
	200

	Konsumatorë privat
	200


[bookmark: _Hlk1397188]
[bookmark: _Hlk8044739]2. Objektivat e treguesve kryesorë të performancës të vitit 2020 për Shoqërinë UK Vorë të jenë:
	[bookmark: _Hlk7768186]Treguesit e performancës
	Njësia e matjes
	Niveli i objektivit për vitin 2020 të përcaktuar nga ERRU-ja

	
	
	

	Mbulimi i kostove O&M
	%
	100

	Uji pa të ardhura
	%
	66

	Niveli i matjes
	%
	80

	Vazhdimësia e furnizimit me ujë 
	orë/ditë
	8

	Eficienca e stafit
	staf/1000 lidhje
	8.1

	Mbulimi me ujë
	%
	57

	Mbulimi me KUN
	%
	55.7

	Norma e arkëtimit korente
	%
	83

	Norma e arkëtimit e përgjithshme
	%
	96



3. Pagesa rregullatore vjetore për shoqërinë Ujësjellës-Kanalizime Vorë sh.a. do të jetë 0.6% e të ardhurave vjetore të parashikuara nga aktiviteti. 
4. Lidhjen e kontratës me UK Vorë brenda 30 ditëve nga data e njoftimit sipas pikës 4, të nenit 22 të ligjit nr. 8102.
5. Ky vendim hyn në fuqi më datë 1.2.2020 dhe është i vlefshëm deri në miratimin e tarifave të reja.
Ky vendim botohet në Fletoren Zyrtare. 

KRYETAR 
Ndriçim Shani


